Pembunuhan Muhammad Zaharif

Pembunuhan Muhammad Zaharif merupakan kejadian pembunuhan yang melibatkan langgar lari seorang pelajar sekolah di kawasan Sekolah Menengah Kebangsaan Jati di Meru, Ipoh, Malaysia pada 15 Disember 2023.

 Latar belakang 
Pada tengah hari 15 Disember 2023, seorang pelajar sekolah menengah berusia 17 tahun, Muhammad Zaharif Affendi Muhd Zamrie, yang sedang menaiki motosikal dilanggar oleh kereta Perodua Ativa yang dinaiki seorang pegawai polis berusia 44 tahun. Berdasarkan saksi, Zaharif dikatakan dikejar dan dilanggar suspek kerana bunyi ekzos yang dikeluarkan bising, dan pelajar tersebut menyerah diri dan memperlahankan motornya sebelum dilanggar, menyebabkan dia diseret hingga maut.

 Suspek 
Suspek, Deputi Superintenden Mohd Nazri Abdul Razak berusia 44 tahun, merupakan pegawai polis siasatan khas (D9) Ibu Pejabat Polis Kontinjen (IPK) Kedah. Kes disiasat berdasarkan Seksyen 41(1) Akta Pengangkutan Jalan 1987, yakni kesalahan menyebabkan kematian akibat memandu secara melulu dan berbahaya, dan mungkin juga akan melibatkan Kanun Keseksaan kerana membunuh. Penyiasatan menunjukkan bahawa Nazri disahkan negatif pengaruh dadah. Pada 18 Disember, Nazri dibawa ke pertuduhan di Mahkamah Majistret Ipoh atas kesalahan membunuh berdasarkan Seksyen 302 Kanun Keseksaan, tanpa pembelaan, dan disambung pada 4 Februari tahun seterusnya.

 Reaksi 

 Kritikan siasatan 
Penyiasatan mendapat kritikan daripada orang ramai kerana disifatkan berat sebelah dan berusaha untuk menyembunyikan perihal sebenar kes. Pihak media dikatakan disekat daripada membuat liputan kes secara bebas ketika pertuduhan awal.

 Rujukan 

Kategori:Disember 2023 di Malaysia
Kategori:Jenayah 2023 di Malaysia
Kategori:Pembunuhan di Malaysia
Kategori:Sejarah Ipoh